**הוראות לאחר הקצעת שורשים**

|  |
| --- |
| 1. כדי לקבל תוצאות טיפול מקסימליות יש לבצע את ההוראות להגיינה אורלית כפי שהוסברו לך ע"י הרופא. ללא שיתוף פעולה מצידך לא נוכל להגיע לתוצאות הרצויות. 2. ניתן ליטול משכך כאבים בסיום הטיפול ולאחריו בהתאם לצורך. 3. אין לאכול עד אשר תפוג השפעת ההרדמה. השתייה מותרת לאחר חצי שעה. 4. אין לירוק או לשטוף את הפה חצי שעה לאחר הטיפול.     **תופעות לוואי אפשריות לאחר הטיפול**   1. ייתכנו כאבים או תחושת אי נוחות  בחניכיים ובשיניים המטופלות למשך מספר שעות. 2. במהלך הריפוי תיתכן התכווצות של החניכיים כתוצאה משיפור במצב הדלקת והבצקת ועל כן חשיפת שורשי השיניים. 3. תיתכן רגישות לקור וחום. 4. תיתכן ניידות קלה של השיניים המטופלות עד מספר ימים לאחר הטיפול. 5. ייתכן רוק דמי במהלך 24 השעות הראשונות שלאחר הטיפול . 6. ייתכן קושי בלעיסה ופתיחת הפה עד מספר ימים לאחר הטיפול. 7. ייתכנו כיבים על רקע הרפטי או אפטות לבעלי נטיה קודמת.     **באילו מקרים עליך לפנות למרפאה?**   1. כאבים אשר אינם חולפים לאחר מספר ימים או כאבים בעוצמה מתגברת. 2. נפיחות וחום באיזור המטופל שאינה חולפת לאחר יום או יומיים. 3. דימום שאינו נפסק.(נדיר) 4. תחושת הרדמה שאינה חולפת.(נדיר)   בסיום סידרת הטיפולים ייקבע לך תור לבדיקת חניכיים חוזרת ע"י הרופאים על מנת לבצע הערכה מחדש של בריאות החניכיים. ברוב המקרים לאחר טיפול זה מצב החניכים מתייצב והנך עובר לשלב התחזוקה והמעקב הפריודונטלי שהוא הינו הטיפול החשוב ביותר במחלת החניכיים.  נשמח לעמוד לרשותך בכל שאלה.  **החלמה מהירה**  **צוות מרפאת ד"ר אבו חיט**  מרפאת שיניים ד"ר עבדאלרחים אבו חיט |